Els més menuts de l’Esplai Les Sitges viuen la seua primera acampada en la Biblioteca Infantil
2025-07-24

Aquest cap de setmana, del 5 i 6 de novembre, serà molt diferent per als més menuts de l’Esplai Les Sitges, ja que viuran el seu primer cap de setmana fora de casa, sense pares ni mares, en una súper acampada que han preparat els seus monitors.

Els xiquets d’entre 3 i 5 anys tindran la seua acampada en la Biblioteca Infantil. El dissabte realitzaran les seues activitats programades per l’Esplai i, després de les mateixes, es quedaran a dormir en la biblioteca. I el diumenge al migdia els seus pares els arreplegaran.

Amb aquesta activitat que es porta realitzant tres anys, des de l’Esplai Les Sitges, es pretén que els xiquets tinguen les seues primeres experiències fora de casa, en un entorn conegut i que, una vegada siguen un poc més majors, puguen ja gaudir de les acampades fora de Burjassot que organitza l’Esplai i que, també en el mes de novembre, portarà als més majors a la localitat de Navaló.